**Osnovna škola Viktora Kovačića Hum na Sutli**

Hum na Sutli 152/1;49231 Hum na Sutli

Tel. 049/341162; 099/3510 650; e-mail: ured@os-vkovacica-humnasutli.skole.hr

**PROTOKOL KRETANJA PO ŠKOLI TIJEKOM ŠKOLSKE GODINE 2021./2022.**

Prema Uputama za sprječavanje i suzbijanje epidemije bolesti COVID-19 vezano uz rad predškolskih ustanova, osnovnih i srednjih škola u školskoj godini 2021./2022. (HZZJZ i MZO) te temeljem Modela i preporuka za rad u uvjetima povezanim s COVID-19 (MZO)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ulazak u školu:**

Učenici u školu ulaze pod nadzorom dežurnih učitelja, održavajući razmak. Učenici su pri ulasku dužni dezinficirati ruke te preobući obuću.

Predmetna nastava:

* Učenici 5. i 6. razreda u školu ulaze na ulaz kod dvorane te koriste prostor za promjenu i odlaganje obuće na označenom prostoru za pripadajući razred.
* Učenici 7. i 8. razreda u školu ulaze na glavni ulaz te za odlaganje obuće koriste svoje garderobne ormariće.

Razredna nastava:

* Učenici razredne nastave koriste glavni ulaz. Učenici 1. i 2. razreda odlažu obuću ispred svog razreda. Učenici 3. i 4. razreda odlažu obuću u garderobi kod ulaza.

**Kretanje po zajedničkim prostorima:**

Učenici se ne zadržavaju na hodniku već se u najkraćem roku te uz održavanje razmaka upućuju u svoje razrede, odnosno u kabinete/dvoranu u kojima im započinje nastava taj dan.

Učenici se po hodnicima kreću prema dogovorenom smjeru kretanja. Stepenice kod blagovaone koriste se za penjanje na kat, dok se stepenice kod geografije koriste za silazak s kata.

Prilikom kretanja kroz hodnik učenici se drže desne strane hodnika.

**Prehrana učenika:**

Odlazak na jelo za predmetnu nastavu organiziran je kroz 2 odmora. Učenici 5. i 7 razreda na jelo odlaze nakon 2. sata, a učenici 6. i 8. razreda na jelo odlaze nakon 3. sata.

Prilikom jela učenici se pridržavaju propisanih mjera. S tim ciljem dio učenika objeduje u prostoru pripremljenom u predvorju škole.
Učenici sjedaju na unaprijed predviđena mjesta.

**Boravak u učionicama:**

Učenici borave u većinu vremena u istoj učionici, osim kada je promjena učionica potrebna zbog održavanja nastave u kabinetima.

Tijekom promjene učionica, odnosno, nakon boravka razreda u jednoj učionici, učionica se provjetrava i dezinficira.

Tijekom održavanja stranog jezika učenici iz paralelnih razreda zajedno borave u jednoj učionici. Kako bi se izmjena učenika olakšala, svi učenici koji pohađaju isti strani jezik sjede s jedne strane učionice.

Prije ulaska učenika iz drugog razreda te prije povratka učenika u matični razred, učionice se provjetravaju i dezinficiraju.

Tijekom izmjene učionica učenici ne ulaze u učionicu prije nego što svi učenici prijašnjeg razreda ne izađu te tek nakon što se prostor dezinficira.

**Raspored učionica po razredima: :**

5.a – 4. razred
5.b – geografija
6.a – matematika
6.b – strani jezik
7.a – hrvatski jezik
7.b – fizika
8.a – glazbena/likovna kultura
8.b – tehnička kultura

**Korištenje WC-a:**

U prostoru WC-a dozvoljeno je da istovremeno boravi samo jedan učenik. Kako bi se smanjila fluktuacija učenika u kratkom vremenu moguće je da učenici koriste WC i tijekom sata.

Učenici svakog razreda predmetne nastave koriste isključivo za njih određen WC:

* WC kod geografije: 5.a, 8.b
* WC kod dvorane: 5.b
* WC kod matematike: 7.b, 6,a
* WC kod stranog jezika: 7.a, 8.a, 6.b
* WC kod drugog razreda: produženi boravak

U smjeni razredne nastave svaki razred koristi jedan WC.

* WC kod drugog razreda: 1.r
* WC kod geografije: 2.r
* WC kod matematike: 3.r
* WC kod stranog jezika: 4.r